Diari Oficial de la Generalitat Valenciana


Sumari del DOGV 3653, del 27-12-1999 (1999/10546)

Informació pública del projecte d'urbanització del polígon F-3, pla parcial de Platges d'Almardà.
-------------------------------------------------------------------------------------------------

### Dades del document

Número de DOGV
:   3653

Data del DOGV
:   27-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10307


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del polígon F-3, pla parcial de Platges d'Almardà. [1999/F10401]
  
Per mitjà d'aquest edicte se significa que amb data 17 de novembre de 1999 l'alcalde president, en virtut de les atribucions que li confereix la legislació vigent, ha dictat la següent Resolució d'Alcaldia:
  
«Vist que mitjançant l'acord plenari de data 23 de desembre de 1998 s'aprovà el programa d'actuació integrada de la unitat d'actuació F-3 del pla parcial de Platges d'Almardà i es procedia a l'adjudicació d'aquest al senyor Rafael Vidal Asensi i al senyor Javier Millet Sancho, en representació de l'entitat Desarrollo Urbanístico Mare Nostrum, SL.
  
Vist que en data 13 d'abril de 1999, registre d'entrada número 3.830, l'agent urbanitzador del polígon F-3 del pla parcial de Platges d'Almardà presenta un projecte d'urbanització (obra civil i instal·lacions).
  
Vist que la Direcció de Manteniment, en data 22 d'abril de 1999, ha emés informe favorable del projecte d'urbanització.
  
Vist que amb data 20 d'octubre de 1999 té entrada un nou exemplar del projecte d'urbanització que incorpora modificacions amb motiu dels informes dels tècnics de les oficines d'Obres, de data 18 de juny de 1999 i 1 de juny de 1999, sobre cicle de l'aigua i obra civil.
  
Vist que de l'informe d'aquest últim projecte els tècnics municipals informen el següent:
  
- En relació amb els vials que es projecten, s'informa:
  
Abans de l'inici dels treballs haurà d'incorporar-se a l'expedient exemplar visat del projecte que ara es presenta. Aquest exemplar haurà d'incorporar l'estudi de seguretat i salut el contingut del qual s'ajustarà a l'article 5 del Reial Decret 1.627/1997, de 24 d'octubre, pel qual s'estableixen disposicions mínimes de seguretat i salut en les obres de construcció.
  
- L'enginyer industrial, en data 11 de novembre de 1999 informa:
  
Examinat el projecte d'urbanització que s'indica més amunt, que tingué entrada a l'ajuntament el passat dia 20 d'octubre de l'any corrent, s'han observat les següents deficiències, pel que fa a les instal·lacions d'abastiment d'aigua i clavegueram:
  
a) Existeixen algunes contradiccions entre les cotes indicades en els plànols de xarxa d'aigües negres i aigües pluvials i les que figuren en el plànol de perfils longitudinals.
  
b) En el plànol de perfils longitudinals falta indicar les distàncies entre pous de registre. D'altra banda, amb les cotes que figuren en aquest plànol, no s'obtenen els pendents indicats en alguns trams. A aquest respecte, s'haurien de recalcular les cotes dels pous de registre, perquè els pendents dels diferents trams foren comptants. També s'hauria d'estudiar la possibilitat d'augmentar la cota d'abocament uns 20-25 centímetres, en el punt de connexió de la xarxa d'aigües negres amb el col·lector general, en el límit sud del polígon.
  
c) Existeixen contradiccions en les dimensions indicades en el pressupost per als embornals (66-35 cm), i les que figuren en els plànols (50-20 cm). Per altra part, els embornals previstos en els plànols són no sifònics, mentre que en el pressupost són sifònics. Hauria d'indicar-se que les reixetes dels embornals seran de fosa dúctil, classe C-250.
  
d) Respecte a la distribució de connexions de servei, en el tram de carretera comprés entre els carrers de Vianants A i de Vianants B s'hauran de preveure tantes connexions a la xarxa d'aigües negres com connexions s'han previst a la xarxa d'abastiment d'aigua, i connectar al col·lector general amb pou de registre.
  
Amb independència del que s'ha expressat anteriorment, cal indicar que continua existint una contradicció entre el termini d'execució de les obres assenyalat en la memòria, de 24 mesos, i el que figura en el plec de condicions, de 12 mesos.
  
Atés que l'article 53 de la Llei Reguladora de l'Activitat Urbanística de la Generalitat Valenciana, en concordança amb l'article 136 del Reglament de Planejament, estableixen el procediment d'elaboració, tramitació i aprovació dels projectes d'urbanització.
  
D'acord amb el que estableixen els articles anteriors, en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, se sotmet el projecte d'urbanització a informació pública, mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. No és preceptiva la notificació formal i individual als propietaris afectats, però, abans de la publicació de l'edicte, s'haurà de remetre avís amb el contingut al domicili fiscal dels qui consten en el cadastre com a titulars de drets afectats per l'actuació proposada. El termini d'informació pública serà de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana.
  
Qualsevol interessat podrà comparéixer a l'Ajuntament de Sagunt i consultar la documentació que integra el projecte d'urbanització, així com formular, si és el cas, al·legacions, dins del termini indicat en el paràgraf anterior i en els termes que estableix el punt 4 de l'article 46 d'aquest text legal.
  
A la vista de tot el que s'ha expressat anteriorment, resolc:
  
Primer
  
Sotmetre al tràmit d'informació pública durant el termini de 20 dies hàbils el projecte d'urbanització del polígon F-3 del pla parcial de Platges d'Almardà, presentat en data 13 d'abril de 1999, al qual s'incorporaran com a part integrant d'aquest les qüestions dels informes dels tècnics abans exposats; i la dita informació es practica en la forma, condicions i terminis anteriorment recollits.
  
Segon
  
Remetre avís al domicili fiscal dels qui consten en el cadastre com a titulars de drets afectats per l'actuació proposada».